Rheinfelden (distrikto)

La distrikto Rheinfelden estas administra unuo de Kantono Argovio. Ĝi havis 41487 loĝantojn la 31-an de decembro 2007. Ĝia ĉefurbo estas la samnoma urbo Rheinfelden.

 Geografio 
La distrikto Rheinfelden situas en nordokcidento de la kantono ĉe la suda bordo de la rivero Rejno norde de la Argovia Ĵuraso kaj formas la nordokcidentan parton de la tiel nomita Frick-Valo. La distrikto apartenas plejparte al la aglomeraĵo de la urbo Bazelo.

 Najbaraj distriktoj 
La distrikto Rheinfelden limas en nordo al la distriktoj Lörrach kaj Waldshut (ambaŭ en Germanio), en oriento al la distrikto Laufenburg, kaj en sudo al la distriktoj Sissach kaj Liestal (ambaŭ en Kantono Bazelo Kampara).

 Trafiko 
Tra Rheinfelden pasas la trajnlinio de Svisaj Federaciaj Fervojoj de Bazelo tra Rheinfelden al Frick, Brugg, Baden al Zuriko kaj la regiona trajnlinio de Bazelo al Laufenburg. Por la fajna disdono zorgas diversaj poŝtaŭtolinioj.

Tra la distrikto pasas ankaŭ la nacia aŭtoŝoseo A3 de Bazelo tra Zuriko al Koiro.

 Historio 
En mezepoko ĝis 1797 la regiono apartenis al la Habsburgoj.
Tiam ĝi estis okupita de la trupoj de Napoleono. En la jaro 1802 ĝi estis integrita al la Helveta Respubliko kaj fariĝis en la jaro 1803 distrikto de la tiam fondita Kantono Argovio.

 Komunumoj de la distrikto Rheinfelden 
La distrikto Rheinfelden konsistas el 14 komunumoj (stato en 2009). Jen la listo:

 Blazono Nomo Loĝantaro(2007-12-31) Areoen km² Komunumkodo 35ra|Hellikon  Hellikon  782  7.04 4251 35ra|Kaiseraugst  Kaiseraugst  4980  4.91 4252 35ra|Magden  Magden  3437  11.04 4253 35ra|Moehlin  Möhlin  9355  18.79 4254 35ra|Mumpf  Mumpf  1270  3.13 4255 35ra|Obermumpf  Obermumpf  1030  5.06 4256 35ra|Olsberg  Olsberg  360  4.68 4257 35ra|Rheinfelden  Rheinfelden  11'004  16.12 4258 35ra|Schupfart  Schupfart  751  7.05 4259 35ra|Stein  Stein  2747  2.83 4260 35ra|Wallbach  Wallbach  1714  4.55 4261 35ra|Wegenstetten  Wegenstetten  1071  7.12 4262 35ra|Zeiningen  Zeiningen  2172  11.37 4263 35ra|Zuzgen  Zuzgen  814  8.40 4264 Totale (14)  41'487  112.09 1909

 Eksteraj ligiloj 

 Retpaĝo de la distriktoficejo Rheinfelden
 La Frick-Valo en la Historia Leksikono de Svislando 

!